ddrg/super_eurlex huggingface dataset:
NARIADENIE KOMISIE (ES) č. 1038/2008

z 22. októbra 2008,

ktorým sa mení a dopĺňa nariadenie Rady (ES) č. 40/2008, pokiaľ ide o obmedzenia úlovkov pre populáciu šproty vo vodách ES v zónach Medzinárodnej rady pre výskum morí (ICES) IIa a IV

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na nariadenie Rady (ES) č. 40/2008 zo 16. januára 2008, ktorým sa na rok 2008 stanovujú rybolovné možnosti a súvisiace podmienky pre určité populácie rýb a zoskupenia populácií rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov (1), a najmä na jeho článok 5 ods. 5,

keďže:

Na základe vedeckých informácií získaných v prvej polovici roka 2008 by sa obmedzenia úlovkov z populácií šproty v príslušných zónach mali prispôsobiť.

Šprota je druh s krátkym životným cyklom. Obmedzenie úlovkov by sa preto malo uskutočniť čo najskôr, aby sa predišlo oneskoreniu, ktoré by mohlo viesť k nadmernému výlovu z populácií.

Príloha IA k nariadeniu (ES) č. 40/2008 by sa mala preto zodpovedajúcim spôsobom zmeniť a doplniť.

Opatrenia stanovené v tomto nariadení sú v súlade so stanoviskom Riadiaceho výboru pre rybárstvo a akvakultúru,

PRIJALA TOTO NARIADENIE:

Článok 1

Príloha IA k nariadeniu (ES) č. 40/2008 sa mení a dopĺňa v súlade s prílohou k tomuto nariadeniu.

Článok 2

Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

(1) Ú. v. EÚ L 19, 23.1.2008, s. 1.

PRÍLOHA

V prílohe IA k nariadeniu (ES) č. 40/2008 sa údaje o populáciách šproty vo vodách ES v zónach ICES IIa a IV nahrádzajú takto:

„Druh : šprota severná Sprattus sprattus Zóna : vody ES zón IIa a IV SPR/2AC4-C Belgicko 1 729 Dánsko 136 826 Nemecko 1 729 Francúzsko 1 729 Holandsko 1 729 Švédsko 1 330 (1) Spojené kráľovstvo 5 705 ES 150 777 Nórsko 10 063 (2) Faerské ostrovy 9 160 (3) (4) (5) TAC 170 000 Preventívny TAC. Článok 3 nariadenia (ES) č. 847/96 sa uplatňuje. Článok 4 nariadenia (ES) č. 847/96 sa neuplatňuje. Uplatňuje sa článok 5 ods. 2 nariadenia (ES) č. 847/96.

(1) Vrátane piesočnicovitých.

(2) Môže sa loviť iba v zóne IV ICES vôd ES. NM

(3) Toto množstvo sa môže loviť v zóne ICES IV a zóne VIa severne od 56° 30′ s. š. Vedľajšie úlovky tresky belasej sa započítajú do kvóty stanovenej pre zóny ICES VIa, VIb a VII.

(4) Množstvo 1 832 ton sleďa sa môže uloviť pomocou sietí s veľkosťou oka menšou ako 32 mm. V prípade, že sa kvóta 1 832 ton pre slede vyčerpá, rybolov pomocou sietí s veľkosťou oka menšou ako 32 mm sa zakazuje.

(5) Úlovky v rámci monitorovaného rybolovu, ktorý sa rovná 2 % úsilia vynaloženého členskými štátmi a do maximálnej výšky 2 500 ton, sa môže využiť na lov rýb z čeľade piesočnicovité.“
1. Definície znakovej sústavy sú prístupné na http://europa.eu.int/idabc/en/chapter/556used, pre ERS by mala byť: západná znaková sústava (UTF-8) 2. Všetky kódy (alebo vhodné odkazy) budú uvedené na internetovej stránke ES pre rybné hospodárstvo, pričom sa spresní umiestnenie: http://ec.europa.eu/fisheries/cfp/control_enforcement_en.htm (vrátane kódov korekcie, prístavov, rybolovných oblastí, plánovaných opustení prístavu, príčin návratu do prístavu, typu rybolovu/cieľových druhov, kódov vstupu do zón ochrany prírody/zón intenzity rybolovu a iných kódov alebo odkazov. 3. Všetky tri znakové kódy sú prvkami XML (3 znakový kód), všetky 2 znakové kódy sú prvkami XML. 4. Vzorové súbory XML a referenčná definícia XSD vyššie uvedenej prílohy budú zverejnené na internetovej stránke ES, ktorej umiestnenie sa spresní. 5. Všetky hmotnosti v tabuľke sú vyjadrené v kilogramoch a v prípade potreby s presnosťou na dve desatinné miesta.
(1)

Používanie doplnkovej látky monenzín sodný (Elancoban G100, Elancoban 100, Elancogran 100, Elancoban G200, Elancoban 200) sa za určitých podmienok povolilo v súlade so smernicou Rady 70/524/EHS (2). V nariadení Komisie (ES) č. 1356/2004 (3) sa povoľuje používanie tejto doplnkovej látky počas desiatich rokov vo výžive kurčiat na výkrm, kurčiat chovaných na znášku a moriek, pričom sa povolenie viaže na osobu zodpovednú za uvádzanie uvedenej doplnkovej látky do obehu. Táto doplnková látka bola oznámená ako existujúci výrobok v súlade s článkom 10 nariadenia (ES) č. 1831/2003. Keďže boli predložené všetky informácie požadované podľa tohto ustanovenia, zaradila sa táto doplnková látka do registra kŕmnych doplnkových látok Spoločenstva.
(3)

Záväzok dovážať je základnou požiadavkou v zmysle článku 20 nariadenia Komisie (EHS) č. 2220/85 z 22. júla 1985, ktorým sa stanovujú spoločné podrobné pravidlá uplatňovania systému záruk pre poľnohospodárke výrobky (3), v prípade jej nesplnenia by malo dôjsť k prepadnutiu záruky v súlade s článkom 22 uvedeného nariadenia. Na základe požiadavky zúčastnených strán a v súlade s článkom 40 nariadenia (ES) č. 376/2008 by sa mal zrušiť záväzok dovážať a záruka by sa mala uvoľniť v závislosti od prípadu. Je vhodné ustanoviť podmienky, ktoré musí oprávnený držiteľ splniť pri preukazovaní toho, že opatrenia na obmedzenie vývozu je možné považovať za vyššiu moc.
(5)

Členské štáty by mali schváliť medziodvetvové organizácie pre produkciu bavlny na základe objektívnych kritérií týkajúcich sa veľkosti a vnútornej organizácie týchto organizácií. Veľkosť medziodvetvovej organizácie by sa mala stanoviť so zreteľom na požiadavky členských podnikov odzrňujúcich bavlnu tak, aby mohli prijať dostatočné množstvo neodzrnenej bavlny.
(3)

Khalifa: Muhammad Turki Al-Subaiy (alias a) Khalifa Mohd Turki Alsubaie, b) Khalifa Mohd Turki al-Subaie, c) Khalifa Al-Subayi, d) Khalifa Turki bin Muhammad bin al-Suaiy). Dátum narodenia: 1.1.1965. Štátna príslušnosť: Katar. Číslo cestovného pasu: 00685868 (Katar). Číslo preukazu totožnosti: 26563400140 (Katar). Ďalšie informácie: a) financovateľ a sprostredkovateľ terorizmu usadený v Katari, ktorý poskytoval finančnú podporu a konal v mene vyšších vodcov Al-Qaidy vrátane presunu nových členov do výcvikových táborov Al-Qaidy v južnej Ázii, b) v januári 2008 odsúdený v neprítomnosti Najvyšším bahrajnským trestným súdom za financovanie terorizmu, absolvovanie teroristického výcviku, sprostredkovanie ciest iným osobám za účelom absolvovania teroristického výcviku v zahraničí a za členstvo v teroristickej organizácii, c) zadržaný v Katari v marci 2008. Vo výkone trestu v Katari (jún 2008).
(3)

Určité kvóty sú stanovené na obdobie od 1. júla daného roka do 30. júna nasledujúceho roka. Keďže dovozy, na ktoré sa vzťahuje toto nariadenie, by sa mali spravovať na základe kalendárneho roka, sú zodpovedajúce množstvá, ktoré sa majú stanoviť na kalendárny rok 2009 vzhľadom na príslušné kvóty, súčtom polovičného množstva na obdobie od 1. júla 2008 do 30. júna 2009 a polovičného množstva na obdobie od 1. júla 2009 do 30. júna 2010.
(13)

Komisia si vyžiadala a preverila všetky informácie, ktoré považovala za potrebné na dočasné stanovenie dumpingu, z neho vyplývajúcej ujmy a záujmu Spoločenstva. Overovacie návštevy sa vykonali v priestoroch týchto spoločností: Výrobcovia v Spoločenstve 1. Bolsius International B.V., Schijndel, Holandsko, 2. Vollmar GmbH, Rheinbach, Nemecko, 3. GIES-group, — GIES Kerzen GmbH, Gline, Nemecko, — Promol Industria de Velas, Caldas da Reinha, Portugalsko, — Liljeholmens Stearinfabriks AB, Oskarshamn, Švédsko. Vyvážajúci výrobcovia v ČĽR a prepojené spoločnosti v ČĽR a v Hongkongu 1. Aroma Consumer Products (Hangzhou) Co., Ltd., ČĽR, 2. Dalian Bright Wax group: — Dalian Bright Wax Co., Ltd., ČĽR, — Dalian Bright Wax, Hongkong, 3. Dalian Talent Gift Co., Ltd., ČĽR, 4. Gala-Candles (Dalian) Co., Ltd., ČĽR, 5. Qingdao Kingking Applied Chemistry Co. Ltd., ČĽR, 6. Ningbo Kwung’s Home group: — Ningbo Kwung’s Home Interior & Gift Co., Ltd., ČĽR, — Apple-Ann Home Creation (H.K.) Limited, Hongkong, 7. Ningbo Kwung’s Wisdom group: — Ningbo Kwung’s Wisdom Art & Design Co., Ltd., ČĽR, — Ningbo Kwung’s Import and Export Co., Ltd., ČĽR, — Shaoxing Koman Home Interior Co., Ltd., ČĽR, 8. Win Win Group: — Jiashan Jiahua Candle Arts & Crafts Co. Ltd., ČĽR, — Win Win Arts & Crafts Co., Ltd., ČĽR. Prepojený dovozca v Spoločenstve — Gala Kerzen GmbH, Nemecko.
(2)

Na plnenie rôznych úloh, ktoré jej boli zverené na základe zmlúv, by mala mať Komisia k dispozícii úplné a spoľahlivé informácie. Vzhľadom na efektívny manažment Štatistický úrad Európskych spoločenstiev (ďalej len „Eurostat“) by mal mať k dispozícii všetky štatistické informácie členských štátov potrebné na to, aby mohol pripraviť štatistiku Spoločenstva a vykonať potrebné analýzy.
(11)

Komisia získala a overila všetky informácie, ktoré považovala za potrebné na stanovenie dumpingu, výslednej ujmy a záujmu Spoločenstva, a vykonala kontroly v priestoroch týchto spoločností: a) Výrobcovia v Spoločenstve — Carrington Wire Limited (ďalej len „Carrington“), Elland, Spojené kráľovstvo — DWK Drahtwerk Koln GmbH, (ďalej len „DWK“), Kolín, Nemecko — Fapricela – Indústria de Trefilaria, S.A. (ďalej len „Fapricela“), Anca, Portugalsko — Italcables, Spa (ďalej len „Italcables“), Brescia, Taliansko — Nedri Spanstaal, BV (ďalej len „Nedri“), Venlo, Holandsko — Tycsa – Trenzas y Cables de Acero PSC, S.L. (ďalej len „Tycsa“), Santander, Španielsko — Voestalpine Austria Draht, GMBH (ďalej len „Voestalpine“), Brück, Rakúsko b) Vyvážajúci výrobcovia v ČĽR — Hubei Fuxing Science and Technology Co. Ltd, Hubei — Kiswire Qingdao, Ltd, Qingdao — Liaoning Tongda Building Material Industry Co., Ltd, Liaoyang — Ossen MaanShan Steel Wire and Co. Ltd, Maanshan, a Ossen Jiujiang Steel Wire Cable Co. Ltd, Jiujiang — Silvery Dragon PC Steel Products Group Co., Ltd, Tianjin — Tianjin Shengte Prestressed Concretes Steel Strand Co., Ltd, Tianjin — Wuxi Jinyang Metal Products Co., Ltd, Jangyian c) Dovozcovia v Spoločenstve — Ibercordones Pretensados SL, Madrid, Španielsko — Megasteel LLP (ďalej len „Megasteel“), Malmesbury, Spojené kráľovstvo d) Používatelia v Spoločenstve — Tarmac Ltd (ďalej len „Tarmac“), Wolverhampton, Spojené kráľovstvo — Vanguard Hormigon (ďalej len „Vanguard“), Madrid, Španielsko
(2)

Z oznámenia podľa článku 4 ods. 3 nariadenia (ES) č. 969/2006 vyplýva, že žiadosti podané v období od 14. novembra 2008 od 13.00 hod. do 21. novembra 2008 do 13.00 hod. bruselského času v súlade s článkom 4 ods. 1 uvedeného nariadenia prekračujú množstvá, ktoré sú k dispozícii. Z uvedeného dôvodu by sa malo určiť, do akej miery sa môžu dovozné povolenia vydávať stanovením koeficientu pridelenia, ktorý sa má uplatňovať na požadované množstvá.
1.

Článok 9 sa nahrádza takto: „Článok 9 1. Opatrenia potrebné na prispôsobenie príloh, zamerané na zmenu nepodstatných prvkov tejto smernice, prijíma Komisia po konzultáciách so spotrebiteľskými organizáciami a ostatnými zainteresovanými stranami v súlade s regulačným postupom s kontrolou uvedeným v článku 10 ods. 3. Aby sa pomohlo tomuto procesu, každý členský štát podá Komisii do 31. decembra 2003 správu o účinnosti ustanovení tejto smernice, vzťahujúcu sa na obdobie od 18. januára 2001 do 31. decembra 2002. Forma tejto správy sa stanoví v súlade s regulačným postupom uvedeným v článku 10 ods. 2 najneskôr do 18. januára 2001. 2. Okrem opatrení uvedených v odseku 1 Komisia uskutoční opatrenia zamerané na: a) podrobnejšiu špecifikáciu formátu štítku uvedeného v článku 3 prostredníctvom prispôsobenia prílohy I; b) podrobnejšiu špecifikáciu požiadaviek týkajúcich sa príručky uvedenej v článku 4 z hľadiska klasifikácie nových modelov automobilov, čím sa umožní vyhotovenie zoznamu modelov zaradených do špecifikovaných tried podľa emisií CO2 a spotreby paliva vrátane triedy, v ktorej budú zahrnuté modely nových automobilov s najúčinnejším využitím paliva; c) vypracovanie odporúčaní, aby sa umožnilo využitie zásad opatrení týkajúcich sa propagačnej literatúry uvedenej v prvom odseku článku 6 na iné média a materiály. Opatrenia uvedené v písmene a) prvom pododseku, zamerané na zmenu nepodstatných prvkov tejto smernice, sa prijmú v súlade s regulačným postupom s kontrolou uvedeným v článku 10 ods. 3. Opatrenia uvedené v písmenách b) a c) prvom pododseku sa prijmú v súlade s regulačným postupom uvedeným v článku 10 ods. 2.“
D.

V prípade pomoci poskytnutej podnikom na prispôsobenie sa vnútroštátnej norme alebo norme prísnejšej ako normy Spoločenstva, prípadne norme prijatej v prípade neexistujúcich noriem Spoločenstva, poskytnite informácie a podporné dokumenty, ktoré preukazujú, že na príjemcu pomoci by to malo podstatný vplyv v podobe zvýšených nákladov a že by nebol schopný znášať náklady spojené s okamžitým uplatňovaním vnútroštátnych noriem: … …
(4)

V článku 10 protokolu 3 k Dohode o Európskom hospodárskom priestore sa vylučuje poskytnutie náhrad za vývoz do Lichtenštajnska, na Island a do Nórska. Okrem toho Komisia uzavrela s určitými tretími krajinami dohody, ktoré zahŕňajú zrušenie vývozných náhrad. Preto by sa to v súlade s článkom 7 ods. 2 nariadenia (ES) č. 1670/2006 malo brať do úvahy pri výpočte koeficientu na obdobie 2008/2009,
(4)

Takéto informácie a zavedený systém oznamovania by mali umožniť sledovanie vývozov príslušných produktov do Ruskej federácie, a kde je to vhodné, odhaľovanie prípadov, v ktorých náhrada nie je splatená a musí sa vymáhať.
(2)

Výskum týkajúci sa nových metód hodnotenia organoleptických vlastností, na základe ktorého bude možné rozšíriť škálu pozitívnych vlastností panenských olivových olejov a ktorý začala Medzinárodná rada pre olivový olej (COI), sa ukončil v novembri roku 2007. Predpokladom prispôsobenia právnych predpisov Spoločenstva upravenej metóde rady COI je zmena a doplnenie článku 5 písm. c) nariadenia (ES) č. 1019/2002. Toto prispôsobenie je súčasťou zmeny niekoľkých pravidiel označovania olivového oleja, ktorá má vstúpiť do platnosti 1. júla 2009. Nebolo by vhodné, aby sa súčasné ustanovenia článku 5 písm. c) uplatňovali len počas obdobia od 30. novembra 2008 do 30. júna 2009, a to najmä z hľadiska hospodárskych subjektov, ktoré budú musieť prispôsobiť označovanie svojich výrobkov.
(2)

Vzhľadom na nové podmienky, ktoré sa vzťahujú na dovoz výrobkov pochádzajúcich z Brazílie, by sa pre dané povolenie mala stanoviť zodpovedajúca výška zábezpeky na zabezpečenie zodpovedajúcej správy colných kvót, a to spôsobom, ktorý by hospodárskym subjektom zabezpečil dostatočný prístup k colným kvótam.
SK Úradný vestník Európskej únie L 331/5

NARIADENIE KOMISIE (ES) č. 1224/2008

z 9. decembra 2008,

ktorým sa stanovuje, do akej miery možno prijať žiadosti o dovozné povolenia predložené v novembri 2008 na niektoré mliečne výrobky v rámci určitých colných kvót otvorených nariadením (ES) č. 2535/2001

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),

so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,

keďže:

Žiadosti o dovozné povolenia podané v období od 20. do 30. novembra 2008 pre určité colné kvóty uvedené v prílohe I k nariadeniu Komisie (ES) č. 2535/2001 zo 14. decembra 2001, ktorým sa ustanovujú podrobné pravidlá uplatňovania nariadenia Rady (ES) č. 1255/1999 o dohodách týkajúcich sa dovozu mlieka a mliečnych výrobkov a otvorenia colných kvót (3), sa vzťahujú na väčšie množstvá, ako sú dostupné množstvá. Malo by sa teda určiť, do akej miery sa môžu dovozné povolenia vydávať stanovením koeficientu pridelenia, ktorý sa má uplatňovať na požadované množstvá,

PRIJALA TOTO NARIADENIE:

Článok 1

Žiadostiam o dovozné povolenia na výrobky patriace pod colné kvóty uvedené v častiach I.A, I.D, I.F, I.H, I.I a I.J prílohy I k nariadeniu (ES) č. 2535/2001, podaným v období od 20. do 30. novembra 2008 sa vyhovie vydaním dovozných povolení na požadované množstvá upravené koeficientmi pridelenia stanovenými v prílohe k tomuto nariadeniu.

Článok 2

Toto nariadenie nadobúda účinnosť 10. decembra 2008.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 9. decembra 2008 Za Komisiu Jean-Luc DEMARTY generálny riaditeľ pre poľnohospodárstvo a rozvoj vidieka

(1) Ú. v. EÚ L 299, 16.11.2007, s. 1.

(2) Ú. v. EÚ L 238, 1.9.2006, s. 13.

(3) Ú. v. ES L 341, 22.12.2001, s. 29.
6.

Formality počas cesty V čase medzi tým, keď tovar opustil colný úrad odoslania a keď príde do colného úradu určenia, môže nastať situácia, že do tranzitného sprievodného dokladu, ktorý tovar sprevádza, treba pridať niektoré poznámky. Tieto poznámky sa týkajú prepravnej operácie a musí ich zaznamenávať prepravca, ktorý je zodpovedný za dopravný prostriedok, na ktorom je tovar naložený, postupne počas vykonávania jednotlivých činností. Tieto poznámky sa môžu robiť rukou a čitateľne. V tomto prípade sa v exemplári uvedú atramentom a s veľkými tlačenými písmenami. Prepravca môže pristúpiť k prekládke tovaru iba po tom, ako dostal povolenie od colných orgánov krajiny, v ktorej sa má prekládka uskutočniť. Ak sa tieto colné orgány domnievajú, že príslušná operácia v tranzitnom režime Spoločenstva môže obvyklým spôsobom pokračovať, po prípadnom prijatí potrebných opatrení potvrdia tranzitné sprievodné doklady. Colné orgány colného úradu tranzitu alebo colného úradu určenia, podľa daného prípadu, majú povinnosť zaviesť do systému údaje, ktoré boli pridané do tranzitného sprievodného dokladu. Tieto údaje môže do systému zadať aj schválený príjemca. Tieto poznámky sa vzťahujú na tieto kolónky a činnosti: — Prekládky: použije sa kolónka 55. Kolónka 55: Prekládky Prvé tri riadky tejto kolónky vypĺňa prepravca, keď sa predmetný tovar v priebehu danej operácie prekladá z jedného dopravného prostriedku do druhého alebo z jedného kontajnera do druhého. Ak sa však tovar preváža v kontajneroch, ktoré sa prepravujú cestnými vozidlami, colné orgány môžu hlavnému zodpovednému povoliť, aby nevypĺňal kolónku 18, ak logistická situácia v mieste odosielania môže zabrániť poskytnutiu totožnosti a štátnej príslušnosti dopravného prostriedku v čase vyhotovenia tranzitného vyhlásenia a ak colné orgány dokážu zabezpečiť, že požadované informácie o týchto dopravných prostriedkoch sa do kolónky 55 zaznamenajú neskôr. — Ostatné udalosti: použije sa kolónka 56. Kolónka 56: Ostatné udalosti počas prepravy Kolónka sa vypĺňa v súlade s existujúcimi povinnosťami v oblasti tranzitu. Ak bol okrem toho tovar naložený na náves a počas prepravy sa mení iba ťahač (bez toho, aby došlo k manipulácii s tovarom alebo k prekládke tovaru), do tejto kolónky sa uvedie evidenčné číslo a štátna príslušnosť nového ťahača. V tomto prípade nie je potrebné potvrdenie príslušnými orgánmi.“
c)

písomným záväzkom žiadateľa, že do šiestich mesiacov odo dňa prijatia colnej deklarácie pre voľný obeh bude všetok dovezený tovar spracovaný na slad pre výrobu piva zrejúceho v sudoch z bukového dreva do 150 dní odo dňa spracovania jačmeňa na slad. Žiadateľ uvedie miesto spracovania uvedením buď spracovateľského podniku a členského štátu, alebo najviac piatich spracovateľských závodov. Predtým, ako sa tovar zašle na spracovanie, vyhotoví sa kópia kontrolného dokumentu T5 z úradu colného odbavenia v súlade s nariadením (EHS) č. 2454/93. Informácie požadované v prvej vete tohto písmena c) a názov a miesto spracovateľského závodu sa uvedú v oddiele 104 dokumentu T5.
(4)

Článok 10 protokolu 3 k dohode o Európskom hospodárskom priestore vylučuje poskytnutie náhrad za vývoz do Lichtenštajnska, na Island a do Nórska. Okrem toho Komisia uzavrela s určitými tretími krajinami dohody, ktoré zahŕňajú zrušenie vývozných náhrad. Preto by sa v súlade s článkom 7 ods. 2 nariadenia (ES) č. 1670/2006 mal tento fakt brať do úvahy pri výpočte koeficientov na obdobie roka 2008/2009,
(5)

Usmernenie týkajúce sa metódy validácie a postupov kontroly kvality pri analýze rezíduí pesticídov v potravinách a krmivách (Method Validation and Quality Control Procedures for Pesticide Residue Analysis in food and feed) sa uverejnilo na webovej stránke Komisie (3).
(4)

Preto by sa so zreteľom na článok 2 ods. 2 nariadenia (ES) č. 1528/2007 mala príloha I zmeniť a doplniť, aby sa do nej zahrnula Zambia.
SK Úradný vestník Európskej únie L 330/4

NARIADENIE KOMISIE (ES) č. 1219/2008

z 8. decembra 2008,

ktorým sa mení a dopĺňa nariadenie (ES) č. 318/2007, ktorým sa ustanovujú zdravotné podmienky pre zvieratá pri dovoze určitých druhov vtákov do Spoločenstva a podmienky karantény

(Text s významom pre EHP)

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na smernicu Rady 91/496/EHS z 15. júla 1991 stanovujúcu princípy, ktoré sa týkajú organizácie veterinárnych kontrol zvierat vstupujúcich do Spoločenstva z tretích krajín a ktoré menia a dopĺňajú smernice 89/662/EHS, 90/425/EHS a 90/675/EHS (1), a najmä na jej článok 10 ods. 3 druhý pododsek a článok 10 ods. 4 prvý pododsek,

so zreteľom na smernicu Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch Spoločenstva uvedených v oddiele I prílohy A k smernici 90/425/EHS, a na ich dovoz do Spoločenstva (2), a najmä na jej článok 18 ods. 1 štvrtú zarážku,

keďže:

(1) Nariadením Komisie (ES) č. 318/2007 (3) sa ustanovujú zdravotné podmienky pre zvieratá pri dovoze určitých druhov vtákov s výnimkou hydiny do Spoločenstva a podmienky karantény uplatniteľné na takéto vtáky po dovoze.

(2) V prílohe V k uvedenému nariadeniu sa uvádza zoznam karanténnych zariadení a stredísk schválených príslušnými orgánmi členských štátov na dovoz určitých vtákov s výnimkou hydiny.

(3) Taliansko preskúmalo svoje schválené karanténne zariadenia a strediská a aktualizovaný zoznam týchto karanténnych zariadení a stredísk zaslalo Komisii. Zoznam schválených karanténnych zariadení a stredísk uvedený v prílohe V k nariadeniu (ES) č. 318/2007 by sa preto mal zodpovedajúcim spôsobom zmeniť a doplniť.

(4) Nariadenie (ES) č. 318/2007 by sa preto malo zodpovedajúcim spôsobom zmeniť a doplniť.

(5) Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

PRIJALA TOTO NARIADENIE:

Článok 1

V prílohe V k nariadeniu (ES) č. 318/2007 sa z položiek týkajúcich sa Talianska vypúšťa táto položka:

„IT Taliansko 233BG601“.

Článok 2

Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 8. decembra 2008 Za Komisiu Androulla VASSILIOU členka Komisie

(1) Ú. v. ES L 268, 24.9.1991, s. 56.

(2) Ú. v. ES L 268, 14.9.1992, s. 54.

(3) Ú. v. EÚ L 84, 24.3.2007, s. 7.
(8)

Prídavné látky v potravinách musia spĺňať schválené špecifikácie, ktoré by mali obsahovať informácie, na základe ktorých je možné prídavnú látku v potravinách adekvátne identifikovať vrátane pôvodu a opísať prijateľné kritériá čistoty. Už vypracované špecifikácie pre prídavné látky v potravinách, ktoré sú uvedené v smernici Komisie 95/31/ES z 5. júla 1995 ustanovujúcej osobitné kritériá čistoty týkajúce sa sladidiel na použitie v potravinách (5), v smernici Komisie 95/45/ES z 26. júla 1995, ktorou sa ustanovujú osobitné kritériá čistoty týkajúce sa farbív určených na používanie v potravinách (6) a v smernici Komisie 96/77/ES z 2. decembra 1996 ustanovujúcej špecifické kritériá čistoty potravinárskych prídavných látok iných ako farbivá a sladidlá (7) by sa mali zachovať, až kým sa príslušné prídavné látky neuvedú v prílohách k tomuto nariadeniu. Vtedy by sa špecifikácie týkajúce sa takýchto prídavných látok mali stanoviť v jednom nariadení. Tieto špecifikácie by sa mali priamo vzťahovať na prídavné látky zaradené do zoznamov Spoločenstva v prílohách k tomuto nariadeniu. Vzhľadom na komplexný charakter a podstatu takýchto špecifikácií by sa však v záujme jasnosti nemali ako také zaradiť do zoznamov Spoločenstva, ale mali by sa stanoviť v jednom alebo vo viacerých samostatných nariadeniach.